
ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη ως αναδασωτέας έκτασης εμβαδού 42 στρεμμάτων στη 
θέση «Ζωρζί» της περιφέρειας Κοινότητας Μουλκιού του Νομού 
Κορινθίας. 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αναγνώριση παρόδου επί της οδού Ναυπλίου στο Ο.Τ. 145, σχεδίου 
πόλεως Άργους Ν. Αργολίδας, ως προϋφισταμένης του 1923. . 2 
Τροποποίηση σχεδίου οικισμού Μάρκου Ν. Καρδίτσας, χάραξη δρό¬ 


μου. 3 

Τροποποίηση σχεδίου πόλεως Χανιών. 4 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 2059 (1) 

Κήρυξη ως αναδασωτέας έκτασης εμβαδού 42 στρεμμάτων στη θέση 
«Ζωρζί» της περιφέρειας Κοινότητας Μουλκίου του Νομού Κοριν¬ 
θίας. 

Ο ΝΟΜΑΡΧΗΣ ΚΟΡΙΝΘΙΑΣ 
Έχοντας υπόψη: 

1. Τις διατάξεις του άρθρου 117 παρ. 3 του Συντάγματος. 

2. Τις διατάξεις του Ν. 3200/55 περί διοικητικής αποκεντρώσεως, 
όπως τροποποιήθηκε και συμπληρώθηκε μεταγενέστερα με το Ν.Δ. 
532/70. 


3. Τις διατάξεις του Ν. 998/79 «περί προστασίας των δασών και 
των δασικών εν γένει εκτάσεων της Χώρας» και συγκεκριμένα: 

α) του άρθρου 41 παρ. 1 και 3, β) του άρθρου 38 παρ. 1, 

4. Τις διαταγές του Υπουργείου Γεωργίας: 

α) 160417/1180/8.7.80, β) 182447/3049/24.9.80 και 
85144/1468/9.9.92. 

5. Την αρ_ιθ. 5047/8.10.92 πρόταση του δασαρχείου Κορίνθου από 
την οποία προκύπτει ότι η έκταση που αναφέρεται στο θέμα είχε κατά το 
χρόνο της αποψιλώσεώς της που έγινε από την πυρκαγιά της 10.9.92 
δασικό χαρακτήρα, κατά την έννοια του Νόμου 998/79 και ως εκ τού¬ 
του επιβάλλεται η κήρυξή της ως αναδασωτέας, αποφασίζουμε: 

Κηρύσσουμε αναδασωτέα με σκοπό την επανεγκατάσταση, με φυ¬ 
σική ή τεχνική αναγέννηση, της δασικής βλάστησης που καταστράφηκε 
από πυρκαγιά την δημόσια δασική έκταση εμβαδού σαράντα δύο (42) 
στρεμ. που βρίσκεται στη θέση «Ζωρζί» της περιφέρειας της Κοινότητας 
Μουλκίου του Νομού Κορινθίας και προσδιορίζεται από τα στοιχεία Α, 
Β, Γ, Δ, Ε, Ζ, Η, θ, Α όπως φαίνονται στο συνημμένο διάγραμμα, το 
οποίο αποτελεί αναπόσπαστο μέρος της αποφάσεως αυτής και έχει όρια: 

Ανατολικά: Δημόσια δασική έκταση 

Δυτικά: Δημόσια δασική έκταση 

Βόρεια: Αγροτικές καλλιέργειες 

Νότια: Αγροτικές καλλιέργειες. 

Η απόφαση αυτή ισχύει από της κοινοποιήσεώς της αρμοδίως (άρθρο 
41 Νόμου 998/79) και προ της δημοσιεύσεώς της στην Εφημερίδα της 
Κυβερνήσεως (άρθρ. 37 Ν. 3200/55). 

Η απόφαση αυτή να δημοσιευθεί στην Εφημερίδα της Κυβερνήσεως. 

Κόρινθιος, 15 Οκτωβρίου 1992 
Ο Νομάρχης 
ΧΡ. ΛΑΔΙΑΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 3389 (2) 

Αναγνώριση παρόδου επί της οδού Ναυπλίου στο Ο.Τ. 145, σχεδίου 
πόλεως Άργους Ν. Αργολίδας, ως προϋφισταμένης του 1923. 

Η ΝΟΜΑΡΧΗΣ ΑΡΓΟΛΙΔΑΣ 

Έχοντας υπόψη: 

1. Τις διατάξεις της παρ. 4 του άρθρου 20 του από 17.7.1923 Ν. 
Δ/τος, περί πόλεων κωμών και συνοικισμών του Κράτους και ανεγέρ- 
σεως αυτών. 

2. Τις διατάξεις του Ν. 1337/83, όπως τροποποιήθηκε μεταγενέ¬ 
στερα και ισχύει σήμερα. 

3. Τις διατάξεις του Ν. 3200/55, περί Διοικητικής Αποκέντρωσης, 
όπως έχει συμπληρωθεί και τροποποιηθεί μεταγενέστερα και ισχύει σή- 
μερα. 

4. Την αρ. 62616/2657/18.9.85 (ΦΕΚ 702Β) κοινή Απόφαση 
των Τπ. Εσωτερικών, Δημ. Τάξεως και ΐ.ΠΕ.ΧΩ.ΔΕ, με την οποία 
μεταβιβάζεται στο Νομάρχη η αρμοδιότητα Τροποποιήσεων του εγκε¬ 
κριμένου σχεδίου και καθορισμού όρων και περιορισμών δόμησης. 


5. Τα προσκομισθέντα συμβόλαια με αρ. 1/1908 του συμβολαιο¬ 
γράφου Άργους Γ.Α. Μέντζα και το 4462/1924 του συμβολαιογρά¬ 
φου Άργους Σωκράτη Κυτζίρη, από τα οποία προκύπτει ότι οι ιδιοκτη¬ 
σίες Στυλιανού Μπέτσου (πρώην Ελ. Βαμβακά) και Γεωργίου Μα- 
γκλάρα (πρώην Γ. Βαμβακά) συνορεύουν ανατολικά με οδό και νοτίως 
με πάροδο. 

6. Το γεγονός ότι η εν λόγω πάροδος είναι η μοναδική δίοδος για τις 
ιδιοκτησίες Μπέτσου - Πορτιά - Κοκκινάκη - και Σουλάνδρου. 

7. Την αρ. 69/6/4/30.9.92 σύμφωνη γνώμη του Σ.Χ.Ο.Π. Ν. Αρ¬ 
γολίδας, αποφασίζουμε: 

Εγκρίνουμε την αναγνώριση της παρόδου επί της οδού Ναυπλίου 
ΟΤ. 145 του εγκεκριμένου σχεδίου πόλεως Άργους, ως προϋφισταμένη 
του 1923, όπως φαίνεται χρωματισμένη στο συν/νο τοπογραφικό διά¬ 
γραμμα σε κλ. 1:500, που συνοδεύει την παρούσα Απόφαση και αποτε¬ 
λεί αναπόσπαστο τμήμα αυτής, θεωρημένη από τον Προϊστάμενο του 
ΤΠ6ΠΕ. 

Η παρούσα να δημοσιευθεϊ στην Εφημερίδα της Κυβερνήσεως. 

Ναύπλιο, 20 Οκτωβρίου 1992 

Η Νομάρχης 
ΑΛ. ΒΑΚΑΛΟΓΛΟΤ 

Αριθ. 3676 (3) 

Τροποποίηση σχεδίου οικισμού Μάρκου Ν. Καρδίτσας, χάραξη δρόμου. 

Ο ΝΟΜΑΡΧΗΣ ΚΑΡΔΙΤΣΑΣ 
Έχοντας υπόψη: 

1. Τις διατάξεις του Ν.Δ./τος της 17.7.23 «Περί σχεδίων πόλεων 
κ.λπ.» όπως μεταγενέστερα τροποποιήθηκαν και συμπληρώθηκαν και 
ειδικώτερα τα άρθρα 3 και 70 αυτού. 

2. Τις διατάξεις του Α.Ν. 314/68, όπως τροποποιήθηκαν και συ¬ 
μπληρώθηκαν με το υπ’ αριθ. 1018/71 Ν.Δ/γμα και με την παρ. 3 του 
άρθρου 34 του Ν. 1577/85. 

3. Τις διατάξεις του υπ’ αριθ. 183/86 Π.Δ/τος. 

4. Την υπ’ αριθ. 83/1992 απόφαση του Κοινοτικού συμβουλίου της 
Κοινότητας Μά-ρκου με την οποία αποφασίζεται η χάραξη δρόμου ανα¬ 
τολικά των Ο.Τ. 54, 53, 47, 46, 43 του οικισμού, όπως εμφανίζεται 
στο από Ιουλίου 1992 τοπογραφκό διάγραμμα του αρχ/να μηχ/κού 
Αποστόλου Κουτσιούμπα, το οποίο θεωρήθηκε από τον Πρόεδρο της 
Κοινότητας, και την Υπηρεσία μας. 

5. Την υπ’ αριθ. 4725/91/15.9.92 εισήγηση του ΤΠ και ΠΕ προς 
το Συμβούλιο Χ.Ο.Π. του Νομού. 


6. Την υπ’ αριθ. 74/1992 (αρ. πρακτ. 15/22.9.92) απόφαση του 
Συμβουλίου Χ.Ο.Π. του Νομού, επειδή 

η εν λόγω τροποποίηση εξυπηρετεί τον οικισμό του Μάρκου, χωρίς 
να θίγεται οτιδήποτε , αποφασίζεται: 

’Αρθρο 1 

Τροποποιείται το ρυμοτομικό σχέδιο του οικισμού Μάρκου, με την χά¬ 
ραξη δρόμου πλάτους 12 μ. ανατολικά των οικοδομικών τετραγώνων 
54, 53, 47, 46, 43 όπως στο συνοδεύον την παρούσα τοπογραφικό διά¬ 
γραμμα φαίνεται. 

Άρθρο 2 

Η παρούσα με το συνοδεύον τοπογραφικό διάγραμμα να δημοσιευθεί 
στην Εφημερίδα της Κυβερνήσεως. 

Η ισχύς της παρούσης αρχίζει την ημέρα της δημοσιεύσεως στην 
Εφημερίδα της Κυβερνήσεως. 

Καρδίτσα, 15 Οκτωβρίου 1992 

Ο Νομάρχης 
ΣΟΛΩΝ ΚΑΤΣΙΚΗΣ 

Αρίθ. 411/92 (4) 

Τροποποίηση σχεδίου πόλεως Χανιών. 

ΤΟ ΔΗΜΟΤΙΚΟ ΣΥΜΒΟΥΛΙΟ ΧΑΝΙΩΝ 
Αφού έλαβε υπόψη: 

1. Το από 29.12.86 Π.Δ. Περί εγκρίσεως τροποποιήσεων εγκεχριμ- 
μένου σχεδίου πόλεως με απόφαση του Δ.Σ. του Δήμου Χανιών. 

2. Τις σχετικές διατάξεις του Ν.Δ. της 17.7.1923 περί Σχεδίων Πό¬ 
λεων κωμών χ.λπ. 

3. Την σύμφωνο γνώμη του Δημοτικού Συμβουλίου την εκφρασθεί- 
σαν με την υπ’ αριθ. 404/91 απόφασή του. 

4. Τις ενστάσεις που έχουν υποβληθεί 

5. Την γνώμη του Δημοτικού Συμβουλίου επί των ενστάσεων, εκ¬ 
φρασθείσα δια της υπ’ αριθ. 89/92 απόφασεώς του. 

6. την υπ’ αριθ. 217/196/10.8.92 γνωμοδότηση του Συμβουλίου 
Χ.Ο.Π. του Ν. Χανιών. 


7. Τις εισηγήσεις και προτάσεις καθώς και την διεξαχθείσα συζήτηση 
επί του θέματος, αποφασίζει: 

1. Εγκρίνει την τροποποίηση του εγκεκριμμένου σχεδίου πόλεως Χα¬ 
νιών όπως αυτή περιγράφεται στο από 14.7.92 τοπογραφικό διά¬ 
γραμμα υπό κλίμακα 1:200 του μηχανικού Γιώργου Σολογάνη και θε¬ 
ωρήθηκε από το Δήμαρχο Χανιών και της Προϊστάμενης του Γρ. Πολε¬ 
οδομ. Εφαρμ. του Δήμου Χανιών. 

2. Η τροποποίηση αφορά τροποποίηση του εγκεκριμένου σχεδίου πό¬ 
λεως Χανιών στην πάροδο Κισάμου σύμφωνα με το συνημμένο Τοπο¬ 
γραφικό Διάγραμμα. 

Η παρούσα να δημοσιευθεί στην Εφημερίδα της Κυβερνήσεως. 

Χανιά, 22 Οκτωβρίου 1992 

Ο Πρόεδρος Δ.Σ. 

ΠΑΥΛΟΣ ΡΟΖΑΚΗΣ 


/ 
















